Երևանից մեկնում դեպի հայ-վրացական սահման (Բավրա), ապա Ջավախք: Այնուհետև Ախալքալաքից կուղևորվենք Կարծախ, կայցելենք Ջիվանու տուն-թանգարան: Կլինենք դպրոցում, կհանդիպենք դպրոցի սովորողների հետ, կշրջենք գյուղում: Հետո, անցնելով վրաց-թուրքական սահմանը` Ակթաշ անցակետը (232 կմ), մուտք կգործենք Արդահանի շրջան՝ կանգ առնելով Ծովակն լճի (Չլդըր) ափին: Այնուհետև կճանապարհվենք Կարս: Կշրջենք քաղաքում, որը ժամանակին Բագրատունիների թագավորանիստն էր, կտեսնենք Կարսի բերդը, Վարդանի կամուրջը, Եղիշե Չարենցի տան ավերակները, Սբ. Առաքելոց եկեղեցին (10-րդ դար): Այնուհետև կշարժվենք դեպի Դողուբայազիթ (Բայազեդ), կանցնենք Իգդիր քաղաքի միջով ՝ ճանապարհին մտնելով Խծկոնքի վանական համալիր, որի ավերակների մոտ կանգուն է միայն մեկ եկեղեցի: Հին Բայազեդում կբարձրանանք Արշակունյաց (1-5-րդ դարեր) Դարոյնք անառիկ ամրոցը և Իսհակ փաշայի շքեղ պալատ (17-րդ դար), մի համալիր, ուր տեղ են գտել պալատներ, հրապարակներ, մզկիթներ, որոնցում միահյուսված են պարսկական, արաբական և հայկական ճարտարապետական ոճերը, որ ծառայել է որպես հարստության գանձարան և թագավորական ընտանիքի ապաստարան: Բայազետից կբացվի Արարատ լեռան գեղեցիկ տեսարանը հակառակ (հարավային) կողմից:Բայազետից կուղևորվենք դեպի Բերկրի: